Γιουβέτσι με μύδια και κουσκούς
Γιουβέτσι με μύδια και κουσκούς, λαχταριστό πιάτο με θαλασσινά!
500 γρ. μύδια ψίχα, κατεψυγμένα, 350 γρ. κουσκούς χοντρό, 1 κρεμμύδι, τριμμένο, 2 σκελίδες σκόρδου, ψιλοκομμένες, 200 γρ. ντοματάκια κονσέρβας, πολτοποιημένα, 2 πιπεριές κέρατο, ψιλοκομμένες, 2 φύλλα δάφνης, 80 ml ούζο, 80 ml ελαιόλαδο, αλάτι, πιπέρι καγιέν
Σε ένα αντικολλητικό τηγάνι σοτάρουμε ελαφρώς το κρεμμύδι και το σκόρδο στο ελαιόλαδο για 4-5 λεπτά.Προθερμαίνουμε τον φούρνο στους 170°C.Το αδειάζουμε σε πήλινο σκεύος ή σε ταψί φούρνου, προσθέτουμε την ντομάτα, τις πιπεριές, τα φύλλα δάφνης, αλάτι, πιπέρι, τη μισή ποσότητα ούζου και το κουσκούς.Ρίχνουμε τόσο ζεστό νερό όσο να καλύψει τα υλικά.Ψήνουμε για 30 λεπτά.Προσθέτουμε τα μύδια και το υπόλοιπο ούζο, ανακατεύουμε και ψήνουμε για άλλα 10 λεπτά.Αν χρειαστεί, προσθέτουμε λίγο ζεστό νερό.Αποσύρουμε από τον φούρνο, αφήνουμε να σταθεί για 5 λεπτά και σερβίρουμε.
Κους κους,Μύδια,Καθαρά Δευτέρα,Νηστίσιμα